Celia Freijeiro

**Celia Freijeiro García** (Vigo, Pontevedra, Galizia, 1983ko otsailaren 9a) galiziar ekoizlea eta aktorea da, zinema, antzerki zein telebistan aritzen dena.

## Bizitza 
Galiziako Vigo herrian jaio zen, bokazio artistikoa duen familia batean: bere aita, Rafael Freijeiro, margolari galiziarra izan zen. Arkansaseko (Ameriketako Estatu Batuak) DeWitt High Schoolen graduatu ostean, Madrilen hasi zen lanean, eta bertan hasi zuen bere prestakuntza eta aktore ibilbidea.

## Lan bilbidea 
Paloma Pedreroren *El color de agosto* lanarekin egin zuen antzerki profesionalerako jauzia, eta bera izan zen protagonista eta ekoizlea. Testu horretan egindako interpretazioarengatik, Espainiako antzerkiko bi sari garrantzitsuenetarako izendatu zuten: Valle Inclan Antzerki Sarirako eta Mayte Sarirako. Handik aurrera, antzerki ekoizpen, telesail eta film ugaritan parte hartu du.

2006an, 23 urterekin, Desnudo Azul kultur elkartea sortu zuen, eta 2008an bere ekoiztetxe propioa izan zuen: Pocapena Producciones. Pocapenarekin antzezlan ugari, hainbat film labur eta film luze bat ekoitzi ditu.

### Ekoizlea eta sortzailea Cervantina Elkartearentzat 
2010ean, Cervantina Elkarteko (Atocha kalea 87, Madril) zuzendaritza-batzordeko kide izatera pasatu zen, eta 2017an elkarteko presidenteordea bihurtu zen. Hasiera-hasieratik, erakundearen proiektu kulturalen buru izan zen, Arte Eszenikoen Jaialdi Erraldoia bezalako proiektuekin. 2017ko otsailean, Cervantina Elkarteak bere antzoki propioa, Cervantes Ganbera Antzokia, eraikitzen hasi zela iragarri zuen bere sare sozialetan. Prozesu luzea pasatu zuten obrek, egoitzako patioan aurkikuntza arkeologikoak egin ziren eta: XVII. mendeko burezur eta hezur pilo bat, ondoko komentukoak, eta gerra zibileko babesleku bat. Antzerki-aretoa 2024ko apirilean inauguratu zen *Marcela (una canción de Cervantes)* bakarrizketarekin, Sociedad Cervantinaren ekoizpena, Leticia Dolerak zuzendua eta María Folgueraren dramaturgiarekin, Miguel de Cervantesen *El ingenioso hidalgo Don Quijote de La Mancha* lanaren XIV. kapitulutik aurrera. Celia Freijeiro izan zen protagonista eta ekoizlea. Ikuskizunak Almagroko Nazioarteko Jaialdia bisitatu zuen urte horretan bertan. 2024ko maiatzean RTVE Catalunyaren Continuarà-Cultura 2 saria jaso zuen proiektu horrengatik.

### Aktore ibilbidea 
*Seis hermanas* (2015-2017) telesailean Adela Silvak egin zuen interpretazioarekin oihartzun handia lortu zuen, bai Espainian, bai Latinoamerikan. 2018aren hasieran, TVEko *Servir y proteger* telesailaren bigarren denboraldiko argumentuetan sartuko zela iragarri zuten, eta otsailean hasiko zirela emititzen. Halaber, aktoreak La 1, *La otra mirada* fikzio erreibindikatibo, feminista eta, batez ere, emakumeak protagonista dituen telesail berriaren zerrendan parte hartuko zuela zabaldu zen. Apirilaren 25ean hasi zen telesaila. 2018ko azaroan, Cervantesen Elkarteak antolatutako *Gigante 3* Klasiko garaikideen antzerki jaialdi esperimentalean parte hartu zuen aktoreak. Bertan, Maria Folgueraren *Sangre Forzada* drama antzeztu zuen, Miguel de Cervantesen *La fuerza de la sangre* eleberri eredugarrietako batetik abiatuta.

Freijeirok *Vida perfecta* seriearen protagonistetako bat izan zen, Leticia Dolerak idatzi, zuzendu eta protagonizatutakoa, Movistar Plus-erako ekoitzia. Telesail horren lehen kapitulua 2019ko Cannesko Zinemaldian estreinatu zen, non CanneSerieseko Sail Ofizialean lehiatu zen *Perfect Life* izenburuaz, eta telesail onenaren saria eta ex aequo interpretazioaren sari berezia jaso zuten hiru protagonistek: Freijeiro, Dolera eta Aixa Villagrán. 2021ean estreinatu zuten telesailaren bigarren eta azken denboraldia.

2020ko otsailean eta martxoan, Celia Freijeirok *Taxi girl* antzerki-ikuskizuna estreinatu zuen Zentro Dramatiko Nazionalean, María Velascoren dramaturgiarekin: Cervantina Elkartearen, Centro Dramático Nacionalen eta Celia Freijeiroren koprodukzio bat. Azken horrek Anaïs Ninen rola egin zuen.

2022an, Eulàlia Ramonek zuzendutako *Cuentas divinas* film laburraren protagonista izan zen, film labur onenaren Goya sarirako izendatua. Lan horrengatik hainbat sari jaso zituen, hala nola Ciudad de Soria Film Laburren Nazioarteko Jaialdiko emakumezko aktore onenaren saria eta Pilas en corto jaialdiko Epaimahaiaren aipamen Berezia.

### Aurkezle ibilbidea 
Madrilgo Teatro Real antzokian Valle-Inclán Antzerki Sarien Gala sei aldiz gidatu zuen, eta 2014an sari horretarako izendatua izan zen, Espainiako Antzokiko *Los Cenci* de Antonin Artaud antzezlanean egindako interpretazioarengatik.   

Hainbat ediziotan, ibilbide luzeko zinema eta antzerki jaialdi eta sariketetako kritikari eta epaimahaikide izan da.

Espainiako Goya Sarien 28. eta 29. edizioetako zinemaren galan parte hartu zue, efektu berezi onenen saria emateko.

## Aintzatespenak 
* 2012ko abenduan, 2013ko Goya sarietan *emakumezko aktore protagonista* onenaren sarirako aurre-aukeratua izan zen, Jose Luis Cuerdaren *Todo es silencio* filmean egindako interpretazioarengatik.
* 2015eko azaroan, 2016ko Goya sarietarako aurre-aukeratua izan zen berriro, 2015eko bi film luzetan egindako interpretazioarengatik: *Emakumezko aktore protagonista* onenaren sarirako, Sonia Sebastiánen *De chica en chica* pelikularengatik, eta bigarren mailako emakumezko aktore onenaren sarirako, Gerardo Herreroren *La playa de los ahogados* pelikularengatik.
* 2019an Canneseries jaialdiko interpretazio onenaren saria jaso zuen *Vida perfecta* filmarengatik, Leticia Dolera eta Aixa Villagránekin batera.
* 2024an, RTVE Catalunyaren Continuarà-Cultura 2 sariek Sociedad Cervantina Elkartearen gidaritzapean egindako proiektua aitortu zuten.

## Filmografia 
### Telebista 
### Zinea 
## Sariak eta izendapenak 
## Proiektuak ekoizle gisa 
## Erreferentziak 
## Kanpo estekak 
* 
* Web Oficial  Celia Freijeiro.